NÉHÁNY KÉTSZIKŰ NÖVÉNY 157 



4. Áesculus hippocaRtanimi. 



A lógesztenye nagy magvát jórészt a két hatalmas sziklevél 

 alkotja, amelyek telve vannak tartalék táplálóanyagokkal. A szik- 

 levelek nyele már a csírázás kezdő stádiumán gyors növekedésbe 

 fog, amely növekedés az alaptól kiindulva bazifugális irányban 

 halad, minek következtében a fiatal szikfeletti szár csakhamar 

 kiszabadul a sziklevelek közül. A szíklevelek bentmaradnak a 

 talajban, a fásodott szívós maghójba burkoltan, A szíklevélnyél 

 hossza teljesen fejlett állapotban 3 — 4 cm. 



Kellő mennyiségű anyag híján a hóualji rüggyel való kísér- 

 leteket mellőztem. Pusztán a gyökerek sarjadzására voltam tekin- 

 tettel. A gyökerekre nézve fontos és megemlítésre méltó körül- 

 mény az, hogy sarjadzásuk nem lokalizálódott szorosan a levél- 

 lemez alapja közelébe, hanem meglehetősen egyenletességgel 

 oszlik el a levélnyél egész hosszában. A levél nyelén tett harántos 

 irányú metszés felületén többnyire bunkószerűen megvastagodott 

 kallusz fejlődik és a gyökerek minden esetben ebből a kalluszból 

 erednek (IV. tábla, 20. kép). Ügy a kallusz, mint a gyökér fejlő- 

 désére gyorsítóan hat, ha az amputálást a levéllemeznek növe- 

 kedésben lévő részén hajtjuk végre. Ebből érthető meg egyúttal 

 az is, hogy a lemez alapja közelében ejtett keresztmetszeten a 

 gyökerek előbb jelennek meg, mint a távolabbi helyeken. A sar- 

 jadzásra való legnagyobb hajlandóság azonban a lógesztenyén is 

 a levéllemez és a levélnyél átmeneti helyén van. 



A legelső gyökerek a kísérlet 4-ík hetében válnak láthatókká. 

 A gyökerek közül egy rendesen főgyökérszerűen alakul ki, ami 

 különösen akkor szokott szép formában bekövetkezni, ha a 

 további hajtatást vízben folytatjuk. A fürészporban hagyott pél- 

 dányok gyökérzete a hajtatás 2-ik hónapjának végére rendkívül 

 dús elágazást mutat és a hosszabb szálak közül egyesek 30 — 

 35 cm hosszúságot is elérhetnek. 



A meggyökeresedett szíkleveleknek hosszú ideig való életben- 

 tartását nagyon megnehezíti az a körülmény, hogy a legnagyobb 

 óvatosság mellett sem lehet elejét venni a penészedésnek, ami a 

 szíkleveleket rövid idő alatt rothadásra bírja. 



5. Castanea sativa. 



A szelíd gesztenye szíklevelei is hatalmasak, telvék nagy- 

 mennyiségű tartalék táplálóanyaggal. Egész élettartamuk ideje 

 alatt nem emelkednek ki a talajból és mindvégig bezárva tartja 

 őket a hártyás maghéj és a fásodott perikarpium. A sziklevél 

 lemezének alsó része redő módjára hátrafelé türemlik és ilyen 

 módon a lemez tulajdonképeni bázisa a levelek egymással 

 érintkező lapjának majdnem a közepéig tolódott fel és ennek 

 következtében a mag tengelyében fekvő egyenes embrió is tel- 



